

  **REPUBLIKA HRVATSKA**

DUBROVAČKO-NERETVANSKA ŽUPANIJA

 GRAD PLOČE

**IZVJEŠĆE**

**o izvršenju Programa i mjerila održavanja komunalne infrastrukture za razdoblje od 1.1.2025. do 30.6.2025. godine**

Programom održavanja objekata i uređaja komunalne infrastrukture za 2025. godinu utvrđen je opis poslova s procjenom troškova za održavanje komunalne infrastrukture na području Grada Ploča i iskaz financijskih sredstava potrebnih za ostvarivanje Programa s naznakom izvora financiranja. Ovaj Program financira se u 2025. godini iz prihoda od komunalne naknade, spomeničke rente, županijskog proračuna i donacija pravnih i fizičkih osoba.

Gradsko vijeće Grada Ploče je na 33. sjednici održanoj dana 27. veljače 2025. godine donijelo Program i mjerila održavanja komunalne infrastrukture na području Grada Ploča za 2025. godinu („Službeni glasnik Grada Ploča“, br. 1/25).

Gradonačelnik Grada Ploča je dužan gradskom vijeću podnijeti Izvješće o izvršenju Programa, te se navedeno izvješće podnosi zajedno sa izvješćem o izvršenju proračuna Grada Ploča za 2025. godinu.

Ovo izvješće podnosi se za razdoblje trajanja Programa za 2025. godinu, od 1. siječnja do 30. lipnja 2025. godine.

Ostvarenje programa održavanja objekata i uređaja komunalne infrastrukture za 2025. godinu, od 1. siječnja do 30. lipnja 2025. godine:

**Održavanje Javne rasvjete**

U 2025. godini, od 1. siječnja do 30. lipnja 2025. godini ukupno je na održavanje javne rasvjeta, a u istu stavku je uključeno podmirivanje troškova električne energije, za rasvjetljivanje javnih površina izdvojeno 35.910,61 eura. Održavanje javne rasvjete obavljala je dijelom tvrtka Komunalno održavanje d.o.o., a dijelom vanjski izvoditelji. Također je tvrtka Komunalno održavanje d.o.o. povodom božićnih i novogodišnjih blagdana u 2025. godini postavila svjetleće ukrase na javnim površinama i stupovima javne rasvjete.

**Održavanje nerazvrstanih cesta**

U 2025. godini, od 1. siječnja do 30. lipnja 2025. godini ukupno je na troškove održavanja nerazvrstanih cesta utrošen iznos od 369.499,27eura.

Navedena sredstva se odnose na održavanje oborinske odvodnje, izmjene dotrajalih rešetki, te čišćenje šahtova i kanala na području Grada Ploča. Većinu radova obavljala je tvrtka Izvor PLOČE d.o.o., a na temelju ugovora o održavanju oborinske odvodnje i obveza u obavljanju komunalnih djelatnosti. Također su u pojedinim situacijama angažirani privatni izvođači.

Navedenom aktivnosti financirana je izvođenje projekta Izvanrednog održavanja raskrižja ulica V. Nazora, S. Radića, A.G. Matoša i S.S. Kranjčevića u Pločama, izrada projektne dokumentacije za izradu projekta spoja Ulice Petra Svačića s županijskom cestom ŽC6216, ugradnja prometnih ogledala na nepreglednim mjestima, betoniranje betonskih pasica uz cestu u Poljući i Portini, izrada prometnih signalizacija i dr.

Kontrola stanja nerazvrstanih cesta izvršavala se povremeno ili na dojavu građana i poslije vremenskih nepogoda.

**Održavanje javnih površina**

**Održavanje čistoće u dijelu koji se odnosi na čišćenje javnih površina**

U 2025. godini, od 1. siječnja do 30. lipnja 2025. godini ovom aktivnosti financirana su održavanja trgova i šetnica, te ostale površine na kojima nije dopušten promet motornim vozilima.

Održavanje podrazumijeva sitne popravke i čišćenja tih površina, ukoliko dođe do oštećenja istih.

**Održavanje javnih površina (zelene površine)**

U 2025. godini, od 1. siječnja do 30. lipnja 2025. godini ovom aktivnosti financirani su slijedeći poslovi održavanja komunalne infrastrukture:

- održavanje i obnova zelenog grmlja i cvijeća na javnim površinama, zalijevanje cvijeća i ostaloga zelenila u mjestu,

- zamjena dugotrajnih nasada na kojima dolazi do oštećenja ili propadanja

- obrezivanje, sječa i tretiranje neškodljivim sredstvima

- u slučaju oštećenja - skidanje, popravak, i ponovna montaža klupa i košara za otpatke

- redovna košnja trave i uklanjanje suhih grmova živice

- uklanjanje smeća i otpadaka sa zelenih površina i pražnjenje košara za otpatke po parkovima

- uklanjanje suhih grana i ostalih stabala po mjestu, te oblikovanje istih

- sječa i uklanjanje grana stabala koje ometaju vidljivost u prometu ili dodiruju žice niskonaponske mreže i telefona

 - redovno čišćenje obalnog dijela naselja

 - redovna i povremena čišćenja ulica u naselju Ploče

 - ručno pometanje spomenika palim u NOB-u i ostalih spomenika

 - mehaničko čišćenje, ručno pometanje javnih površina u centru Grada i šire

 - čišćenje prostora tržnice

 - čišćenje javnih površina uz obalu, naročito nakon vremenskih nepogoda

 - sve košare za otpatke redovno se praznilo tijekom ručnog čišćenja

 - skupljanje kućnog i ostalog komunalnog otpada i odvoz na deponij,

 - održavanje deponija

Održavanje javnih površina obavljalo se prema Planu što ga donosi Komunalno održavanje d.o.o. Ploče, a na temelju ugovora o uređivanju međusobnih prava i obveza u obavljanju komunalnih djelatnosti na području Grada Ploča.

**Održavanje groblja**

Djelatnost održavanja groblja obuhvaća održavanje staza, zelenih površina i biljnog materijala, sanaciju zidova i stubišta na svim grobljima na području Grada Ploča. Djelatnost održavanja groblja na području Grada Ploča povjereno je ugovorom Komunalnom održavanju d.o.o.. Za 2025. godinu planiran je iznos od 6.700,00 eura. Kao i ranijih godina računi za radove na ovoj stavci ispostavit će se na kraju godine.

 **Održavanje dječjih igrališta**

Za održavanje dječjih igrališta u smislu periodičnih pregleda, uređenja i tekućeg održavanja na području Grada Ploča, planirana su sredstva u okviru ove pozicije. Tijekom 2025. godini, od 1. siječnja do 30. lipnja 2025. godini izvedeni su radovi na redovitom održavanju dječjih igrališta na području Grada Ploča u vrijednosti od 1.661,03 eura.

 **Održavanje javnih parkirališta**

U 2025. godini, od 1. siječnja do 30. lipnja 2025. godini ovom aktivnosti financirani su radovi su održavanja oborinske odvodnje parkirališta na Trgu kralja Tomislava, te sitniji popravci na izmjeni dotrajalih rešetki i čišćenju šahtova.

|  |
| --- |
| Pregled izvršenja programa održavanja objekata i uređaja komunalne infrastrukture za 2025. godinu, od 1. siječnja do 30. lipnja |
| **NAZIV DJELATNOSTI** | **Program(€)**  | **Realizirano(€)**  | **Indeks(%)** |
|  |
|  |
|  |
| **JAVNA RASVJETA**  | **90.625,00** | 35.899,11 | 39,61% |  |
| JAVNA RASVJETA- UTROŠAK EL. ENERGIJE  | 67.000,00 | 15.909,51 |   |  |
| ODRŽAVANJE JAVNE RASVJETE (PLAĆANJE USLUGA ODRŽAVANJA)  | 16.125,00 | 19.989,60 |   |  |
|  |
| **NERAZVRSTANE CESTE**  | **314.500,00** | 369.499,26 | 117,49% |  |
| ODRŽAVANJE OBORINSKE ODVODNJE  | 40.000,00 | 13.216,19 |   |  |
| ODRŽAVANJE NERAZVRSTANIH CESTA  | 30.000,00 | 55.474,97 |   |  |
| ODRŽAVANJE RASKRIŽJA V. NAZORA, S. RADIĆA, A.G. MATOŠA I S.S. KRANJČEVIĆA | 242.500,00 | 300.808,10 |   |  |
| **JAVNE POVRŠINE**  | **703.100,00** | 269.943,27 | 38,39% |  |
| ODRŽAVANJE ČISTOĆE U DIJELU KOJI SE ODNOSI NA ČIŠĆENJE JAVNIH POVRŠINA (PROMETNE I DRUGE JAVNE POVRŠINE)  | 200.000,00 | 94.450,03 |   |  |
|  |
| ODRŽAVANJE JAVNIH POVRŠINA (ZELENE POVRŠINE)  | 400.000,00 | 153.585,72 |   |  |
| SUFINANCIRANJE ODRŽAVANJA GROBALJA  | 6.700,00 | 95,55 |   |  |
| ODRŽAVANJE DJEČJIH IGRALIŠTA | 15.000,00 | 1.661,03 |   |  |
| ODRAŽAVNJE JAVNIH PARKIRALIŠTA  | 15.000,00 | 20.150,94 |   |  |
| **UKUPNO:**  | **1.108.225,00** | 675.341,64 | 60,94% |  |

Ovo izvješće stupa na snagu osmog dana od objave u Službenom glasniku Grada Ploča.

KLASA: 400-04/25-01/009

URBROJ: 2117-12-1-25-4

Ploče, 27. rujna 2025. godine

DUBROVAČKO-NERETVANSKA ŽUPANIJA

GRAD PLOČE

Gradsko vijeće

 Predsjednik:

 Danko Majstrović, v.r.